CELEX: 62008TN0002
Language: el
Date: 2008-01-02 00:00:00
Title: Υπόθεση T-2/08: Προσφυγή της Landesanstalt für Medien Nordrhein-Westfalen κατά της Επιτροπής των Ευρωπαϊκών Κοινοτήτων που ασκήθηκε στις 2 Ιανουαρίου 2008

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/54
            
         Προσφυγή της Landesanstalt für Medien Nordrhein-Westfalen κατά της Επιτροπής των Ευρωπαϊκών Κοινοτήτων που ασκήθηκε στις 2 Ιανουαρίου 2008
   (Υπόθεση T-2/08)
   (2008/C 64/86)
   Γλώσσα διαδικασίας: η γερμανική
   Διάδικοι
   
      Προσφεύγουσα: Landesanstalt für Medien Nordrhein-Westfalen (LfM) (Düsseldorf, Γερμανία) (εκπρόσωποι: A. Rosenfeld και G.-B. Lehr, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να ακυρώσει την από 23 Οκτωβρίου 2007 απόφαση C(2007) 5109 τελικό, της Επιτροπής, περί της κρατικής ενισχύσεως την οποία προτίθεται να χορηγήσει η Ομοσπονδιακή Δημοκρατία της Γερμανίας υπέρ της εισαγωγής της επίγειας ψηφιακής τηλεόρασης (DVB-T) στο ομόσπονδο κράτος της Βόρειας Ρηνανίας-Βεστφαλίας·
            
         
               —
            
            
               Να καταδικάσει την Επιτροπή στα δικαστικά έξοδα.
            
         Λόγοι και κύρια επιχειρήματα
   Η προσφεύγουσα προσβάλλει την απόφαση C(2007) 5109 τελικό της Επιτροπής, της 23ης Οκτωβρίου 2007, περί της κρατικής ενισχύσεως C 34/2006 (πρώην N 29/2005 και πρώην CP 13/2004), με την οποία η Επιτροπή αποφάσισε ότι η κρατική ενίσχυση, την οποία πρόκειται να χορηγήσει σε ιδιωτικούς ραδιοτηλεοπτικούς φορείς στο πλαίσιο της εισαγωγής της επίγειας ψηφιακής τηλεόρασης στο ομόσπονδο κράτος της Βόρειας Ρηνανίας-Βεστφαλίας και η οποία κοινοποιήθηκε στην Επιτροπή, δεν συμβιβάζεται με την κοινή αγορά.
   Προς στήριξη της προσφυγής της, η προσφεύγουσα ισχυρίζεται πρώτον ότι η προσβαλλομένη απόφαση παραβιάζει το άρθρο 87, παράγραφος 1, ΕΚ διότι το μέτρο χαρακτηρίσθηκε εσφαλμένως ως κρατική ενίσχυση. Στο πλαίσιο αυτό, η προσφεύγουσα προβάλλει επίσης την παράβαση του άρθρου 253 EΚ.
   Εξάλλου, η προσφεύγουσα ισχυρίζεται ότι, στο πλαίσιο της εξετάσεως του άρθρου 87, παράγραφος 3, στοιχείο γ', ΕΚ, χρησιμοποιήθηκε μια μη σύννομη ανάλυση. Συναφώς, η προσφεύγουσα προβάλλει περαιτέρω πλάνη εκτιμήσεως και κατάχρηση εξουσίας, καθώς και παράβαση του άρθρου 253 EΚ.
   Περαιτέρω, η προσφεύγουσα υποστηρίζει ότι παραβιάστηκε το άρθρο 87, παράγραφος 3, στοιχεία β'και δ', ΕΚ λόγω πλάνης εκτιμήσεως και κατάχρησης εξουσίας.
   Τέλος, η προσφεύγουσα εκθέτει ότι το εν λόγω μέτρο εμπίπτει, εν πάση περιπτώσει, στην τομεακή εξαίρεση του άρθρου 86, παράγραφος 2, EΚ. Γίνεται επίσης μνεία συναφούς παράβασης του άρθρου 253 EΚ.